

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  19.12.2022. године | **ГОДИНА 2022.**  БРОЈ 28. |

На основу члана 38. и члана 39. Закона о заштити права пацијената ("Сл. гласник РС" бр.45/13 и 25/19 - др.закон), члана 3. Одлуке о организовању, финансирању и условима рада Саветника пацијената на територији општине Баточина („Службени гласник општине Баточина", број 15/13) и члана 60. Пословника о раду Општинског већа општине Баточина („Службени гласник општине Баточина", број 33/21), Општинско веће општине Баточина, на седници одржаној дана 01.12.2022. године, донело је:

**ОДЛУКУ**

**О ОДРЕЋИВАЊУ САВЕТНИКА ЗА ЗАШТИТУ ПРАВА ПАЦИЈЕНАТА**

**Члан 1.**

1. Одређује се, **Jaсмина Милошевић**, дипломирани правник из Баточине, са положеним стручним испитом за рад у органима државне управе, за лице које обавља послове Саветника за заштиту права пацијената, на период од 4 (четири) године.
2. Одређује се, **Далиборка Стевановић,** дипломирани правник из Крагујевца, са положеним стручним испитом за рад у органима државне управе, за лице које обавља послове Саветника за заштиту права пацијената, на период од 4 (четири) године, у случају одсутности лица одређеног у тачки 1. овог члана или у случају да су подносилац приговора или здравствени радник на којег се приговор односи, чланови уже породице лица одређеног у тачки 1. овог члана.

**Члан 2.**

Ова Одлука ступа на снагу даном доношења и објавиће се у „Службеном гласнику општине Баточина".

**ОПШТИНСКО ВЕЋЕ ОПШТИНЕ БАТОЧИНА**

**Број: 020-835/22-III од 01.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младенови**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 28. став 2. Закона о култури („Службени гласник РС", бр. 72/2009, 13/2016, 30/2016 – испр, 6/2020, 47/2021 и 78/2021), члана 18.. алинеја 1. Одлуке о усклађивању Одлуке о оснивању Културног центра у Баточини („Службени гласник општине Баточина“, бр. 23/18 и 19/21), члана 67. Статута Културног центра ''Доситеј Обрадовић'' Баточина број 113/2018 од 04.12.2018. године, на који је СО Баточина дала сагласност одлуком број: 020-885/18-01 од 14.12.2018. године, („Службени гласник општине Баточина“, бр. 28/18), члана 64. став 1. тачка 5) Статута општине Баточина („Службени гласник општине Баточина“, бр. 9/19) и члана 60. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, на седници одржаној дана 09.12.2022. године, донело је:

**Р Е Ш Е Њ Е**

**о давању сагласности на Правилник о трећој измени Правилника о организацији и систематизацији послова у Културном центру „Доситеј Обрадовић“ Баточина**

1. Даје се сагласност на Правилник о трећој измени Правилника о организацији и систематизацији послова у Културном центру „Доситеј Обрадовић“ Баточина, који је донео директор Културног центра „Доситеј Обрадовић“ Баточина, заведен под бројем 90/22 од 09.12.2022. године.
2. Ово Решење објавити у „Службеном гласнику општине Баточина“.

**Образложење**

Правни основ за доношење овог решења садржан је у одредбама члана 28. став 2. Закона о култури, којим је прописано да на статут и на акт о организацији и систематизацији послова установе чији је оснивач аутономна покрајина, односно јединица локалне самоуправе, сагласност даје орган одређен њеним прописима.

Одредбама члана 64. став 1. тачка 5) Статута општине Баточина, члана 18. алинеја 1. Одлуке о усклађивању Одлуке о оснивању Културног центра у Баточини и члана 67. Статута Културног центра ''Доситеј Обрадовић'' Баточина прописано је да Општинско веће даје сагласност на акт о организацији и систематизацији послова у установи.

Директор Културног центра „Доситеј Обрадовић“ Баточина донео је Правилник о трећој измени Правилника о организацији и систематизацији послова у Културном центру „Доситеј Обрадовић“ Баточина бр. 90/22 од 09.12.2022. године, и исти доставио Општинском већу на давање сагласности.

На основу напред наведеног, Општинско веће општине Баточина одлучило је као у диспозитиву.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-855/22-III од 09.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 11. став 4. Закона о финансијској подршци породици са децом („Службени гласник РС“, број 113/2017, 50/2018, 46/2021 – одлука УС, 51/2021 – одлука УС, 53/2021 – одлука УС, 66/2021 и 130/2021) и члана 60. став 10. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, на седници одржаној дана 13.12.2022. године, донело је:

**ПРАВИЛНИК**

**о трећој измени Правилника о једнократној помоћи породици за новорођенчад**

**Члан 1.**

У Правилнику о једнократној помоћи породици за новорођенчад („Сл. гласник општине Баточина“, бр. 29/17, 32/17 и 25/19) (у даљем тексту: Правилник), у члану 12. став 1. број: „20.000,00“ замењују се бројем: „50.000,00“.

**Члан 2.**

У осталом делу Правилник о једнократној помоћи породици за новорођенчад остаје непромењен**.**

**Члан 3.**

Решавање захтева за остваривање права на једнократну помоћ породици за новорођенчад, поднетих до дана ступања на снагу овог правилника, наставиће се по одредбама Правилника о једнократној помоћи породици за новорођенчад („Сл. гласник општине Баточина“, бр. 29/17, 32/17 и 25/19).

**Члан 4.**

Овај Правилник ступа на снагу осмог дана од дана објављивања у „Службеном гласнику општине Баточина“, а примењује се почев од 01.01.2023. године.

**ОПШТИНСКО ВЕЋЕ ОПШТИНЕ БАТОЧИНА**

**Број: 110-19/22-III од 13.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

На основу члана 121. и 138. став 1. и 2. Закона о спорту („Службени гласник РС“, бр. 10/2016), члана 31. Правилника о одобравању и финансирању програма којима се задовољавају потребе и интереси грађана у области спорта у општини Баточина („Службени гласник општине Баточина“, бр. 6/21 – пречишћен текст) и члана 27. став 5, члана 56. став 9. и члана 60. Пословника о раду Општинског већа општине Баточина („Службени гласник општине Баточина“, бр.33/21), Општинско веће општине Баточина, на седници одржаној дана 19.12.2022. године, донело је:

**РЕШЕЊЕ**

**о трећој измени Решења о одобравању и финансирању програма којим се задовољавају потребе и интереси грађана у области спорта у општини Баточина у 2022. години**

1. У Решењу о одобравању и финансирању програма којим се задовољавају потребе и интереси грађана у области спорта у општини Баточина у 2022. години („Службени гласник општине Баточина“, бр.1/22, 12/22 и 22/22), став 1. мења се и гласи:

„На основу Предлога Комисије за оцену годишњих и посебних програма, односно пројеката којим се задовољавају потребе и интереси грађана у области спорта број: 020-950/2021-II од 31.12.2021. године, број: 020-474/22-II од 08.07.2022. године, број: 020-656/22-II од 27.09.2022. године и број: 020-848/22-III од 01.12.2022. године, одобравају се и распоређују средства у укупном износу од 19.700.000,00 динара за финансирање годишњих програма, којима се задовољавају потребе и интереси грађана у области спорта у општини Баточина у 2022. години, а који се финансирају из буџета општине Баточина, следећим подносиоцима програма:

1. Спортски савез општине Баточина, у укупном износу од 2.417.200,00 динара
2. ФК „Слога“ Милатовац, у укупном износу од 1.200.000,00 динара
3. ФК „Младост - Црни Као“ Црни Као, у укупном износу од 94.000,00 динара
4. ФК „Бадњевац“ Бадњевац, у укупном износу од 1.000.000,00 динара
5. ФК „ЖСК“ Жировница, у укупном износу од 1.100.000,00 динара
6. Општински Фудбалски савез Баточина, у укупном износу од 4.383.100,00 динара
7. Карате клуб „Баточина“ Баточина, у укупном износу од 200.000,00 динара
8. Одбојкашко спортско удружење „СЛОГА 2016“ Баточина, у укупном износу од 1.150.000,00 динара
9. Спортско удружење „Соколићи“ Баточина, у укупном износу од 120.000,00 динара
10. Шаховски клуб „Стражевица“ Баточина, у укупном износу од 164.500,00 динара
11. КК “Слога“ Баточина, у укупном износу од 1.491.200,00 динара
12. УСР „Лепеница 2018“ Баточина, у укупном износу од 300.000,00 динара
13. ФСУ „Слога Бат. 1924“ Баточина, у укупном износу од 5.960.000,00 динара
14. СУ „Буди фит 2018“ Баточина, у укупном износу од 120.000,00 динара.“
15. У осталом делу Решење о одобравању и финансирању програма којим се задовољавају потребе и интереси грађана у области спорта у општини Баточина у 2022. години, остаје непромењено.
16. Ово Решење објавити у „Службеном гласнику општине Баточина“ и на званичној интернет презентацији општине Баточина.

**Образложење**

Правни основ за доношење овог решења садржан је у oдредбама члана 121. и 138. став 1. и 2. Закона о спорту и члана 31. Правилника о одобравању и финансирању програма којима се задовољавају потребе и интереси грађана у области спорта у општини Баточина (у даљем тексту: Правилник) које између осталог прописују уколико је предложени програм прошао претходне две фазе, у трећој фази доноси се коначна одлука о одобравању или неодобравању програма и одређењу висине средстава за реализацију програма, одлуке у трећој фази доноси Општинско веће, на основу предлога Комисије, о одобрењу годишњих и посебних програма Општинско веће одлучује појединачним решењем.

Општинском већу општине Баточина су следећи ноциоци програма дали сагласност за уступање дела својих финансијских средстава другим спортским организацијама, и то: Спортски савез општине Баточина у износу од 82.800,00 динара, Шаховски клуб „Стражевица“ Баточина у износу од 35.500,00 динара и ФК „Младост - Црни Као“ Црни Као у износу од 56.000,00 динара.

Општинском већу молбом за додатним финансијским средствима обратиле су се спортске организације Кошаркашки клуб “Слога“ Баточина у износу од 250.000,00 динара и Општински фудбалски савез Баточина у износу од 100.000,00 динара.

Спортски савез општине Баточина доставио је предлог прерасподеле финансијских средстава број: 020-846/22-III од 01.12.2022. године Комисији за оцену годишњих и посебних програма, односно пројеката којим се задовољавају потребе и интереси грађана у области спорта (у даљем тексту: Комисија), која је Решењем број: 020-848/22-III од 01.12.2022. године, исти прихватила и предложила Општинском већу да се средства у укупном износу од 174.300,00 динара расподеле следећим носиоцима програма и то: Кошаркашком клубу “Слога“ Баточина у износу од 91.200,00 динара и Општинском фудбалском савезу Баточина у износу од 83.100,00 динара.

Имајући у виду све наведено мења се Решење о одобравању и финансирању програма којим се задовољавају потребе и интереси грађана у области спорта у општини Баточина у 2022. години број: 020-12/22-III од 10.01.2022. године, број: 020-504/22-III од 25.07.2022. године и број: 020-664/22-III од 29.09.2022. године, тако што су промењени износи средстава која су додељена спортским организацијама наведених у тачки 1, 3, 6, 10. и 11. овог решења.

На основу предлога Комисије, сходно Правилнику Општинско веће општине Баточина одлучило је као у диспозитиву решења.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-885/22-III од 19.12.2022. године**

**ЗАМЕНИК**

**ПРЕДСЕДНИКА ОПШТИНЕ**

**Небојша Милосављевић**

**САДРЖАЈ:**

1. Одлука о одрећивању саветника за заштиту права пацијената................................1
2. Решење о давању сагласности на Правилник о трећој измени Правилника о организацији и систематизацији послова у Културном центру „Доситеј Обрадовић“ Баточина...................................................................................................1
3. Правилник о трећој измени Правилника о једнократној помоћи породици за новорођенчад.................................................................................................................2
4. Решење о трећој измени Решења о одобравању и финансирању програма којим се задовољавају потребе и интереси грађана у области спорта у општини Баточина у 2022. години...............................................................................................3

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: Тања Вукојевић**